কাঁটে
কাঁটে (হিন্দি: काँटे; বাংলা: কাঁটা) হচ্ছে ২০০২ সালে মুক্তিপ্রাপ্ত একটি অপরাধ-সহিংসতাবাদী চলচ্চিত্র। সঞ্জয় গুপ্ত পরিচালিত এই চলচ্চিত্রটির কাহিনী লিখেছিলেন মিলাপ যাভেরি; অভিনয় করেছিলেন অমিতাভ বচ্চন, সঞ্জয় দত্ত, সুনীল শেঠী, লাকী আলী, মহেশ মঞ্জরেকর, ষাটের দশকের অভিনেতা রাজেন্দ্র কুমারের ছেলে কুমার গৌরব, মালাইকা অরোরা এবং কমল হাসনের সঙ্গে অভিনয় করা এক দুজে কে লিয়ে (১৯৮১) চলচ্চিত্রে খ্যাতি পাওয়া অভিনেত্রী রতি অগ্নিহোত্রী। এই চলচ্চিত্রে অভিনয়ের মাধ্যমে পরিচালক মহেশ মাঞ্জরেকারের অভিনেতা হসেবে অভিষেক ঘটে। এই চলচ্চিত্রটির কাহিনী ইংরেজি চলচ্চিত্র রেজারভোয়ার ডগ্‌স (১৯৯২) থেকে নেওয়া ছিলো।